Správa zo zahraničnej pracovnej cesty 

1. Účastník ZPC:
Mgr. Danica Hudáková, hlavný štátny radca, Odbor štátnej a európskej politiky vo VaT,Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59374 747
e-mail: danica.hudakova@minedu.sk

2. Zahraničná pracovná cesta:
Štát: Cyprus
Mesto: Nikózia
Vykonaná v dňoch: 5.- 6.11.2012
Názov prijímajúcej organizácie: Unoversity of Cyprus, Nicosia
Adresa: 46 Mekedonitissas Avenue, 1700 Nicosia, Cyprus
Účel cesty: Účasť na konferencii „PEOPLE“, MARIE CURIE ACTIONS v programe Horizont 2020

3. Rámcový program pobytu:

5.11.2012
1. Registrácia
2. Otvárací ceremoniál
•	Príhovory (Androulla Vassiliou – EU komisárka pre vzdelávanie, kultúru, viacjazyčnosť a mládež, George Demosthenous – Minister školstva a kultúry na Cypre)
3. Slávnostné odovzdávanie cien Marie Curie za rok 2012
•	Prezentácie víťazných prác v kategóriách: 
	- komunikačná veda
	- inovácie a podnikanie
	- sľubný talent v oblasti výskumu
•	Vyhlásenie víťazov v jednotlivých kategóriách a odovzdanie cien Marie Curie za rok 2012 EU komisárkou Androullou Vassiliou 
4. Plenary Session I – „Ako môže Marie Curie Actions v programe  Horizonte 2020 prispieť k naplneniu cieľov stratégie Európa 2020“
•	Panelová diskusia (zástupcovia: inštitúcie poradcov pre európsku politiku pri EK, generálny riaditeľ Európskej výskumnej nadácie, Národný kontaktný bod pre MArie Curie aktivity, reprezentant Európskej rady doktorandov a mladých výskumníkov)
5. Paralelné diskusie rozdelené do 2 blokov
•	Blok A – Ako môže Marie Curie Actions prispieť k riešeniu spoločenských výziev, ktorým čelia regióny v Európe
•	Blok B – Medzinárodný rozmer Marie Curie Actions
6. Plenary Session II – „Posilnenie excelentnosti ľudského kapitálu vo výskume v malých členských štátoch EU zlepšením výskumnej infraštruktúry a budovaním kapacít“
•	Panelová diskusia (zástupcovia DG RTD, rektorátu Cyperskej univerzity a juhomoravského centra pre medzinárodné mobility v Českej republike)
7. Paralelné diskusie v 2 blokoch
•	Blok A – EU IPR Helpdesk
•	Blok B – Marie Curie Road Show

6.11.2012
1. Plenary Discussion III (Plenárna diskusia III) – „EÚ financovanie výskumu a mobilít pod mikroskopickým pohľadom výskumníka“
•	Panelová diskusia (zástupcovia: Head of Unit MArie Curie Actions, DG vzdelávania a kultúry EU, riaditel združenia Iniciatíva pre vedu v Európe, Chair Maria Curie Fellows Association, zástupca Ligy Európskych univerzít)
2. Poster Session – prezentácia a výstava posterov/plagátov/ Maria Curie riešiteľov a ostatných mladých výskumníkov
3. Plenary Session IV – „Kvalita v mobilitách“
•	Panelová diskusia (zástupcovia: Head of Unit – Výkonná agentúra pre výskum EK, člen komisie pre  FP7 program a národný kontaktný bod pre programy, ĽUDIA, ŽIVOTNÉ PROSTREDIE a VESMÍR, a koordinátor organizácie EURAXESS, projektová manažérka IPR Helpdesku)
4. Sumarizácia, záver a zhrnutie konferencie
•	Martin Lange – Policy Officer, PEOPLE Programme, Marie- Curie Action, EK
•	Jan Truszczyński – GR pre vzdelávanie, tréning, kultúru a mládež, DG Education and Culture, EK

4. Stručný priebeh stretnutia:
Hlavné body stretnutia:
1.	Diskusie o súčasnom a budúcom financovaní zo zdrojov EÚ pre mobility, vzdelávanie a profesijný rozvoj vedeckých pracovníkov. Zhodnotenie doterajších dosiahnutých výsledkov programu Marie Curie Action a poskytnutie možnosti priamej spätnej väzby pre výskumníkov smerom k Európskej komisii, ktorá by tieto výstupy mala zohľadniť pri navrhovaní budúcich akcií Marie Curie programu v Horizonte 2020.
2.	Predstavenie prvých Maria- Curie cien a víťazov v kategóriách Padnikanie a inovácie (Dr.Sivan), Sprostredkovanie vedy(Dr.Belcher) a Sľubné výskumné talenty (Dr.Magiarkinis).
3.	Upozorňovanie na medzery a problémy pri implementácii EPR, zhodnocovanie pokroku dosiahnutého pri implementácii európskeho partnerstva pre vedeckých pracovníkov a určiť cestu pre progres v budúcnosti
4.	Diskusia tvorcov politík, akademikov, zástupcov priemyslu a občianskych spoločností – odovzdávanie skúseností, osvedčených postupov, úspechov v rámci vedeckých partnerstiev a celkovej budúcnosti výskumníkov
5.	Diskusia o podpora ďalšieho rozvoja a konsolidácie Európskeho výskumného priestoru (ERA) v oblasti vedy a techniky a zabezpečenie vysokej kvantity a kvality ľudských zdrojov.

5 .Odporúčané závery

Cieľom konferencie je využitie potenciálu výskumníkov v rámci schémy Marie-Curie v programe Horizont 2020 na regionálnej a medzinárodnej úrovni. Konferencia priniesla vysokú úroveň prednášajúcich a odborníkov na danú oblasť, panelové diskusia a semináre, zadefinovanie a riešenie problémov týkajúcich sa politiky výskumu, možnosť nachádzať nové príležitosti pre špičkových výskumných pracovníkov ako aj možnosti mobilít výskumníkov.

Najdôležitejším záverom Marie-Curie konferencie bola žiadosť o zvýšenie rozpočtu na Marie Curie Actions v programe Horizont 2020. Účastníci konferencie požiadali EK, aby posilnila svoju podporu mladých výskumných pracovníkov a s cieľom vytvoriť silný základ pre výskum talentov. Výskumné kritériá by mali byť aj naďalej štruktúrované a zásady dokumenty Charty a Kódu by mali byť v Marie Curie Actions posilnené.

6.   Prehľad prinesenej dokumentácie a miesto jej uloženia
Dokumentácia je uložená na sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Významnou témou konferencie je dôležitosť významných infraštruktúr pre malé členské štáty EÚ, aby bolo možné získať a udržať si špičkové vedecké talenty, najmä možnosť synergií medzi štrukturálnymi fondmi a Marie Curie COFUND Action financovaním. Zúčastnené strany z výskumnej komunity uznali úsilie EK zapojiť ich do návrhu budúcich plánovaných akcií Marie Curie v programe Horizont 2020 a hlásia sa k ešte intenzívnejšiemu dialógu aj v budúcnosti.
Do r. 2014 aj pre Slovensko vyplývajú úlohy zabezpečiť kvalitu doktorandského vzdelávania, atraktívne pracovné podmienky pre výskumníkov, rovnosť pohlaví vo výskume a kariére, mobilitu výskumných pracovníkov vrátane otvárania náboru pracovníkov vo verejných inštitúciách, zjednotenie štruktúry výskumnej kariéry v krajinách EÚ, vytvorenie EÚ fondov dôchodkového pripoistenia a pod. Taktiež podmienkou pre úspešné získanie významných grandov pre vedeckých pracovníkov bude aj podmienka prijatia dokumentu Charty a Kódu vo všetkých výskumných inštitúciách, čo bude vyžadovať aj zmeny legislatívneho charakteru.
 Všetky odporúčania budú využité pri zostavovaní Stratégie výskumu a vývoja Slovenskej republiky do roku 2020 (oblasť ľudské zdroje)    a taktiež ako podklady pre zástupcov SR v expertnej skupine SGHRM.

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk

Súhlasím so zverejnením správy na internete.

Správu vypracovala: Mgr. Danica Hudáková
Dátum: 21.11.2012
Správu schválil: Ing. Róbert Szabó
zastupujúci GR  Sekcie vedy a techniky MŠVVaŠ SR